cyanic-selkie/wikianc huggingface dataset:
Eirik Raudes kolonisering av Grønland
Eirik Raudes kolonisering av Grønland begynte i 985. Ti år tidligere, i 975, hadde islendingen Gunnbjørn oppdaget verdens største øy, Grønland, under et seilas vest for Island. Øya ble ikke kolonisert før Eirik Raude tok med seg 25 skip med nybyggere fra Island til Grønland (hvorav 14 kom frem) rundt år 985.
Eirik Raude
Eirik Raude ble født rundt år 950 på Jæren. Tilnavnet «Raude» skyldes hans røde hår. Rundt 970 måtte Eirik og faren Thorvald Åsvaldsson reise til Island, sannsynligvis etter å ha drept noen av kong Harald Hårfagres menn. Etter et kort opphold på Island ble Eirik lyst fredløs for drap, og måtte igjen finne nytt land. På Island hadde Eirik giftet seg med Tjodhild, og fått barna Leiv og Torstein Eiriksson. Hele familien dro til det nyoppdagede Grønland i 982, og utforsket øya i tre år. I 985 dro Eirik tilbake til Island og inngikk forlik med sine uvenner. Tilbake til Grønland tok han med seg flere hundre menn, kvinner og barn som bosatte seg i Austerbygd og Vesterbygd. Selv holdt Eirik til på gården Brattalid ved dagens Narsarsuaq. Han ble lagmann for bygdene, og sønnen Leiv Eiriksson ble senere kjent som oppdageren av Vinland. Eirik Raude døde i 1003, av noe som mest sannsynlig var sykdommer de andre nybyggerne tok med til Grønland. Eirik Raudes saga ble skrevet i 1387, trolig basert på muntlige overleveringer.
Fristaten
Grønland var fristat til 1261.
Garðar bispedømme
Det ble opprettet et eget bispedømme på Grønland under erkebiskopen av Nidaros. Domkirken lå på Garðar. Den siste norrøne biskopen på Grønland var Alf som døde i 1378. Det var også to klostere.
Inn under Danmark
Norge gikk inn i Kalmarunionen i 1397, og dermed kom Grønland under felles nordisk styre. I 1536 ble Grønland, Færøyene og Island styrt av Danmark alene, av den grunn at Norge var blitt en dansk provins. Ved reformasjonen i 1537 ble Gardar bispedømme offisielt oppgitt, etter lang tid uten kontakt med Danmark-Norge. I 1721 ble danskene igjen interesserte i den gamle ubesøkte utposten i Nord-Atlanteren, og Hans Egede, som var prest, samlet inn penger til en ekspedisjon. Han fikk raskt penger, ettersom danskene var redde for at grønlendingene enten var katolikker fortsatt, eller hadde gått tilbake til de hedenske guder. Hans Egede fant til sin store skuffelse ingen norrøne innbyggere, de eneste fastboende var noen usiviliserte eskimoer. Egede døde i den overbevisning at etterkommerne av de norrøne grønlenderne likevel måtte være i live et eller annet sted
Hans Egede ble senere utnevnt til biskop over Grønland, og fikk tilnavnet «Grønlands apostel», ettersom det var lett å overbevise eskimoene om kristendommen.
Da Norge ble overført til Sverige i 1814, beholdt Danmark de gamle koloniene fra Norges storhetstid, og fra den dag var det gamle, norrøne Grønland dansk territorium.
Estlands Røde Kors’ orden
Estlands Røde Kors' orden (estisk: Eesti Punase Risti teenetemärk) er en estisk orden. Den ble innstiftet i 1920 av Estlands Røde Kors som en privat utmerkelse, men ble offisielt anerkjent av estiske myndigheter 6. august 1920. Den ble reformert i 1926 og ble da en fortjenstorden til belønning av humanitær innsats samt for redningsdåd. Estlands Røde Kors' orden rangerer som nummer den sjette og siste av Estlands ordener. Ordenen ble ikke tildelt i årene Estland var innlemmet i Sovjetunionen. Den ble gjenopptatt i 1995, etter at Estland på ny hadde vunnet sin selvstendighet. Ordenen ble sist revidert ved lov i 2007. Presidenten er stormester for Estlands Røde Kors' orden.
Inndeling
Estlands Røde Kors' orden består av fem klasser:
Insignier
Ordenstegnet for Estlands Røde Kors' orden består av et rødt kors med hvite kanter av emalje på gull. Mellom korsarmene er det plassert gullstråler. Midtmedaljongen her en gull E på rød bunn med en bord i fargene hvitt, svart og blått. Baksiden bærer årstallet «1919» og innskriften «INTER ARMA CARITAS». Korset er opphengt i båndet i et ledd bestående av et fyrtårn som sender ut stråler. Ordenstegnene for de forskjellige klassene er identiske, men bæres i ulikt utformet bånd. Ordensstjernen er i sølv og har åtte tagger. En variant av ordenstegnet, med Estlands riksvåpen i midten, er plassert på ordensstjernen. Ordensbåndet er blått med blå og hvite striper. Dette er fargene i Estlands flagg.
Tildeling
Tildeling av ordenen skjer ved presidenten. I perioden 1995 til 2008 er Estlands Røde Kors' orden tildelt 615 personer, medaljen ikke medregnet. Av dette var 19 tildelinger i ordenens 1. klasse. Overrekkelser av ordenen skjer vanligvis på Estlands uavhengighetsdag 24. februar, men kan i særlige tilfeller også finnes sted på andre datoer.
Salme 87
Salme 87 er en salme i Salmenes bok i Det gamle testamente. Salmen er en lovsang eller hymne som sammen med Salme 46 og 48, og delvis 76, 84, 122, 126 og 132 regnes til de såkalte Sionssalmene fordi disse vektlegger stedet Sion, og hevder at Jahve/Gud har et særegent forhold til dette stedet.
I denne teksten sammenlignes Sion med andre helligsteder, og regnes som det beste (vers 2.) Det hevdes at Sion er fødested for mennesker som kommer fra steder langt borte.
Kommentarer til den hebraiske teksten
Kraus kaller Salme 87 for en sterkt skadet salme. Som kommentarene til den norske teksten antyder, er det gode grunner til å filologisk bearbeide teksten, og forsøke å finne mulige eldre versjoner som kan ha ligget bak.
Jerusalem som bedre enn andre helligsteder
Det heter her i teksten: «Herren elsker Sion mer enn noe annet bosted i Jakob.» Sion eller Jerusalem sammenlignes med andre helligsteder i Israel, og regnes å være det beste. Dette går særlig klart frem i grunnteksten hvor det i Vers 1 står «hellige fjell» i flertall, og ordet bolig  brukes nesten bare om helligsteder, særlig om tabernaklet i mosebøkene (2 Mosebok 25:9; 26:1, 6-35 (16 ganger); 27:9; 36:8-32 (12 ganger); 38:21,.31; 40:5-38 (14 ganger); 3 Mosebok 8:10; 4 Mosebok 1:50f; 3:7-38 (9 ganger); 4:16, 26, 31; 5:17; 7:1, 3; 9:15-20 (5 ganger); 10:17, 21; 1 Krønikebok 23:26.) Dersom salmen dateres før den Joshianiske reform (hvor alle andre helligsteder ble ødelagt - se 2 Kongebok 22-23.) Kan denne sammenligningen referere til de andre stedene, Betel, Shilo, Dan, Gibea, Hebron osv. Dersom salmen dateres til ettereksilsk tid, kan dette referere til det samaritanske skisma.
Bruk av Salme 87
Hans-Joachim Kraus henviser til danseprosesjonen i vers 7, og forestiller seg at sangen er blitt brukt i situasjoner som ligner det vi får beskrevet i 2 Samuelsbok 6. Det er forøvrig all grunn til å tro at teksten i tillegg har vært brukt i langt flere sammenhenger hvor man minnes slike store opplevelser under festreisene.
Alle menneskers fødested
Dersom man antar at denne salmen dateres til 400-tallet før Kristus, som flere ting tyder på, er det sannsynlig at disse som kommer fra Rahab, Babel, Tyrus, Filistia og Kush er israelitter på pilegrimsreise. Men det kan også tenkes at disse menneskene er proselytter, som ønsker å bli innskrevet i Jahves bok (vers 6.) Fødselen må i alle tilfelle helst forstås i metaforisk forstand. Når utlendingene sier at de er født i byen, refererer de til sine forfedre, eller ættefedre – eller til den seinere forestillingen om at Edens hage var inni tempelet, og alle mennesker gikk ut fra det.
Brian Ferneyhough
Hans musikk har et modernistisk uttrykk, og den er skapt gjennom bruk av komplekse serielle komposisjonsteknikker. Kompleksitet er et nøkkelord i hans arbeider. Musikken er i mange lag, og partiturerne er svært detaljerte og stiller svært høye krav både til musikerne og tilhørerne.
I 2007 mottok han Ernst von Siemens' musikkpris for sitt virke.
Max Schmelinghallen
Max Schmelinghallen (tysk: Max-Schmeling-Halle) er en flerbrukshall i Prenzlauer Berg i Berlins bydel Pankow. Hallen ble oppkalt etter den tyske verdensmester i tungvektsboksing mellom 1930 og 1932 Max Schmeling. Den ble åpnet 14. desember 1996 under nærvær av Max Schmeling.
Hallen ble oppført i forbindelse med Berlins søknad om olympiske sommerleker i 2000 og skulle brukes som boksearena. Da valget av arrangør falt på Sydney, ble hallen omgjort til flerbrukshall. I tillegg til håndball, basketball og volleyball brukes hallen til konserter.
Max Schmelinghallen ligger umiddelbart inntil Friedrich Ludwig Jahn Sportpark.
Mihail Kogalniceanu lufthavn
Mihail Kogălniceanu lufthavn ligger i det sørøstre Romania. Den betjener blant annet Constanța og det som kalles Den rumenske riviera, men har siden 1999 også vært base for det amerikanske luftvåpenet.
Trinidad og Tobago under Sommer-OL 2008
Trinidad under Sommer-OL 2008. Tjueåtte sportsutøvere, sytten menn og elleve kvinner fra Trinidad og Tobago deltok i fire sporter, friidrett, skyting, bordtennis og svømming under Sommer-OL 2008 i Beijing. Trinidad og Tobago kom på delt 59.-plass med to sølvmedaljer. Svømmeren George Bovell var landets flaggbærer under åpningsseremonien.
Kismaayo
Kismaayo (også kjent som Kismayo; arabisk: كيسمايو‎, translitterasjon: Kīsmāyū; italiensk: Chisimaio) er en by i den sørlige del av Somalia, med et innbyggertall på cirka 256.000. Byen ligger ved munningen av elven Juba, ved landets kyst til Indiahavet. Byen har som så mange andre byer i Somalia vært preget av voldsomme kamper under den somaliske borgerkrig.
Valle (Skodje)
Valle er ei bygd og et tettsted i Skodje i Ålesund kommune i Møre og Romsdal. Tettstedet har innbyggere per 1. januar, og ligger mellom Storfjorden og Skodjevika på Sunnmøre. For å komme til Valle fra Ålesund sentrum kjører en 30 kilometer mot Åndalsnes, først på Europavei 136 og deretter på Europavei 39.
Navnet Valle kommer av Vellir som betyr voll og stedet har hatt mange ulike skrivemåter opp gjennom historien. Allerede på 900-tallet var Valle kjent som et av 16 skipreidene til kong Håkon den gode på Sunnmøre. Under Valle skipreide låg storparten av Sykkylven, Ørskog og Skodje uten Engesetdal.
Kommunikasjon
Valle ligger sentralt plassert langs E39 mellom Ålesund og Molde som er de to største byene i Møre og Romsdal og fra Valle har en hyppige bussforbindelse til disse byene gjennom timekspressen, togbussen (nettbuss) og Fjord 1.
Skole og barnehage
Valle har egen barneskole og på området til Valle skule, tidligere Svorta skule, ligger Valle barnehage. Barn fra flere grender rundt Valle går på denne skolen og barnehage som har omtrent 100 elever. Grendene tilknyttet Valle skole og barnehage er Håhjem øst for Valle, Flåthe og Svorta og Brusdalen vest for Valle og Glomset som ligger sør for Valle.
Turisme
På grunn av sin naturskjønne omgivelser og solrike plassering ved Storfjorden er det også etablert flere bedrifter som satser på turisme. Like øst ligger de to campingplassene Vika Feriesenter AS og Solnørvika Fritid AS begge med strandlinje mot Storfjorden.
Handel
Der ligger en bensinstasjon med nærbutikk på Valle.
Skodje kommune har ikke eget handelssentrum på grunn av handelslekkasjen til Moa og Ålesund. Dette ser vi igjen blant annet i statistikk over handel per innbygger på Sunnmøre der Skodje kommune har langt lavere omsetning per innbygger enn andre kommuner.
Næringsliv
På Håhjem industriområde er det etablert mellom 10 og 20 bedrifter der mange av innbyggerne på Valle jobber.
Rett vest for Svorta ligger Digernesskiftet. Der kjører en av Europavei nummer 39 og tar inn på riksvei 661. Etter Digernesskiftet ligger den gamle og nye Straumsbru. Den nye brua ble finansiert ved hjelp av bompenger. På Digernesskiftet har det kommet mye næringsvirksomhet. Blant annet har Rema1000, Sparkjøp, Tesla, CircleK (tidligere Statoil), Posten/Bring, Maxbo Proff og Scania etablert seg.
Kultur og idrett
Valle har eget idrettslag med mange aktiviteter som er tilknyttet Valle skule. Der er egen lysløype, en ballbinge og en fotballbane av grus på skolen. På Håhjem ligger Skodje trialklubb sine lokaler. Det er også en stall og sprangridningsbane på Valle.
Det er også et bedehus på Valle.
Bygdebladet (Lokal avis).
VJ
En VJ er en profesjonell video-journalist. En journalist som gjør den jobben journalist og videofotograf ellers ville gjort sammen. Andre definerer det som en performancekunstner som lager levende visuell kunst, gjerne video, på store skjermer på konserter, nattklubber og musikkfestivaler ofte i samband med andre utøvende kunstnere. Resultatet blir en levende multimediaforestilling, som også kan inkludere musikk, skuespillere og dansere og både levende film, og video som er tatt opp på forhånd.
Minot Air Force Base
Minot Air Force Base er en av det amerikanske flyvåpenets flystasjoner, og ligger i Ward County i delstaten Nord-Dakota i USA, litt nord for byen Minot. Den er hjem for 5th Bomb Wing.
Oslo Fashion Week
Oslo Fashion Week (OFW) var et norsk motedesign-arrangement. Pål Vasbotten var gründer av og leder for moteuken som ble avholdt for første gang i februar 2004. OFW ble arrangert to ganger i året – og ble nedlagt grunnet samarbeidsproblemer og manglende interesse fra motebransjen. Formålet var å fremme norsk motedesign i Norge og internasjonalt.
I samarbeid med magasinet Henne delte OFW ut motedesignprisen "Nåløyet" til årets beste norske designer. Prisen deles ut ved moteuken i februar. Tidligere vinnere av Nåløyet: Arne & Carlos (2004), So Hee (2005), Ida Gullhav (2006), Siv Støldal (2007), Batlak og Selvig (2008), FIN – Per Åge Sivertsen (2009), Mardou & Dean (2010)
Albert II av Belgia
Albert II (Albert Félix Humbert Théodore Christian Eugène Marie; født 6. juni 1934 Château du Stuyvenberg i Laeken i Bruxelles) var belgiernes konge fra 9. april 1993 til 21. juli 2013.
Bakgrunn
Albert II er den yngre sønn av kong Leopold III (1901–1983) og hans første kone, prinsesse Astrid av Sverige (1905–1935). Han tilhører det tyske fyrstehuset Sachsen-Coburg-Gotha. Albert II er fetteren til kong Harald. Deres mødre var søstre.
I ung alder mistet Albert sin mor i en bilulykke. Faren ga i 1938 barna en guvernante, Lilian Baels, og giftet seg med henne i 1941.
Under andre verdenskrig kom han og hans familie i tysk fangenskap og var deretter i eksil i Sveits til faren Leopold III kunne gjenoppta sin kongegjerning i Belgia i 1950.
Han giftet seg 2. juli 1959 med Paola Margherita Maria Antonia Consiglia dei Principi Ruffo di Calabria.
Konge
Albert etterfulgte sin eldre bror Baudouin som belgisk konge. Kongen hadde en konstitusjonell rolle som ble aktivert i 2010–2011 da Belgias parlament var ute av stand til å enes om noen regjeringsdannelse. Da krisen ble overvunnet, tok kong Albert den nye regjeringen i ed.
Den 3. juli 2013 ble det meldt at kong Albert ville abdisere til fordel for sin sønn Philippe. Abdikasjonen fant sted den 21. juli 2013.
Barn
Han og dronningen har tre barn:
Albert har en utenom-ekteskapelig datter ved navn Delphine Boël (født 1968), som er et resultat av et forhold med baronesse Sybille de Sélys Longchamps. I 1999 nevnte han i sitt årlige julebudskap at hans ekteskap hadde vært gjennom en krise på 1960-tallet. I 2013 bad Boël om rettslig avklaring om det påståtte farskapet. I november 2018 ble det rettslig bestemt at Albert innen tre måneder måtte underkaste seg en farskapstest. Kong Albert motsatte seg først dette kravet den 1. februar 2019. En DNA-test fastslo senere at kong Albert er far til Böel og i januar 2020 erkjente han det. I 2020 forsøkte hun å få rettslig medhold for å bruke tittelen prinsesse av Belgia.
Ordener
Blant hans ordener er storkorset med kjede av St. Olavs Orden. Albert mottok i 1999 Den hvite ørns orden fra Polens president.
Lars Anders Myhre
Lars Anders Myhre (født 5. juli 1942 i Kopervik) er en norsk fagforeningsmann og lokalpolitiker for Arbeiderpartiet. Han har vært en framtredende fagforeningsmann i olje- og gassektoren i Norge og har også hatt tillitsverv internasjonalt.
Myhre ble politisk aktiv alt som ung og ble 15 år gammel leder av Kopervik og Stangeland AUF. Senere ble han leder i Bergen Arbeidersamfunn og innvalgt i formannskapet i Bergen. Myhre studerte rettsvitenskap og matematikk ved Universitetet i Bergen og arbeidet deretter noen år i videregående skole før han tok hovedfag i marin geologi.
Myhre begynte deretter i oljebransjen. Han arbeidet først for Kontinentalsokkelkontoret i Norges Teknisk-Naturvitenskapelige Forskningsråd, der han blant annet studerte mulighetene for ilandføring av olje fra Ekofiskfeltet til Norge. Han begynte så i Oljedirektoratet. Senere ble Myhre sentral i etableringen av Norsk Olje- og Petrokjemisk Fagforbund (NOPEF). Han var forbundets leder fra stiftelsen i 1977 til 2000. Myhre har også hatt verv i Den internasjonale føderasjonen av kjemi-, energi- og gruvearbeidere (ICEM) og har vært aktiv i Den internasjonale arbeidsorganisasjonen.
Myhre representerer Arbeiderpartiet i Stavanger bystyre.
Det kongelige hoff kunngjorde 23. oktober 2009 at kongen har utnevnt Myhre til ridder av 1. klasse av St. Olavs Orden «for samfunnsnyttig virke.» Ifølge kunngjøringen la kongen i beslutningen om tildeling «vesentlig vekt på Myhres innsats innen norsk fagbevegelse og særlig innen olje- og petrokjemisektoren».
București-traktaten
București-traktaten kan henspille på fem fredsavtaler inngått i București:
Johan Ludwig Mowinckels andre regjering
Johan Ludwig Mowinckels andre regjering tiltrådte 15. februar 1928 og satt til 12. mai 1931. Den var en ren venstreregjering.
IJ
IJ kan vise til:
Misawa Air Base
Misawa Air Base (japansk: 三沢飛行場 = Misawa Hikōjō) er en av det amerikanske flyvåpenets flystasjoner, og ligger nær byen Misawa i prefekturet Aomori helt nord på Honshu i Japan. Den er hjem for 35th Fighter Wing som flyr fly av typen F-16CJ og F-16DJ Fighting Falcon.
Ifølge informasjoner fra Verfassungsschutz i den tyske delstaten Baden-Württemberg er/var Misawa Air Base det av etterretningsprogrammet ECHELON.
Pleiestiftelsen for spedalske nr.1
Pleiestiftelsen eller '''Pleiestiftelsen for spedalske nr. 1''' ligger i Kalfarveien 31 i Bergen. Bygningen ble bygget som sykehus for spedalske og var en av Norges største trebygninger. Pleiestiftelsen ble tegnet av stadskonduktør Hans Hansen Kaas og oppført i sveitserstil i 1857.
Sykehuset
Sykehuset hadde opprinnelig plass for 280 pasienter fordelt på 40 sjumannsrom. Sykehuset hadde to fløyer, en for menn og en for kvinner. På sykehuset var det arbeidsstuer, spiserom og et sentralt plassert kapell som er kronet et kvadratisk, diagonalstilt tårn. Sykehuset fikk mye oppmerksomhet og var et av de mest moderne i sin tid. Tegninger av bygningen ble også sendt verden rundt som eksempel på en moderne sykehusbygging. Benevnelsen ''Pleiestiftelsen for spedalske nr. 1'' har sin bakgrunn i at man ønsket å etablere tre statlige pleiestiftelser for spedalske. Pleiestiftelsen for spedalske nr. 2 og 3 var tenkt lagt til Reknes pleiestiftelse ved Molde og Reitgjerdets pleiestiftelse ved Trondheim, begge etablert i 1861. Disse ble aldri gjennomført.
Hansens sykdom
Bergen hadde med det gamle St. Jørgen hospital og Lungegaardshospitalet fra 1849, vært midtpunktet for det vitenskapelige arbeidet med leprasykdommen. Pleiestiftelsen var ledet av overlege Daniel Cornelius Danielssen som hadde vært tilsatt ved St. Jørgen i 1840 og dets leder fra 1843. Det var også stedet hvor Gerhard Armauer Hansen drev sin medisinske forskning. Den 28. februar 1873 skal han for første gang ha observert lepra-basillen. Funnet ble publiserte i «Foreløbige Bidrag til Spedalskhetens Karakteristik» i 1874. På tross av at Pleiestiftelsen har gjennomgått en rekke større og mindre endringer gjennom tidene, er Hansens laboratorium og kontor er bevart slik han forlot det. «Armauer Hansens minnerom» ligger i bygningens sydfløy.
Medisinsk fødselsregister
Siden 2002 har Medisinsk fødselsregister ved Universitetet i Bergen vært leietaker i bygningen. Fødselsregisteret forvalter også det norske lepraregisteret, som er en del av Lepraarkivene i Bergen.
Sodom
Sodom er et tysk black/speed/thrash metal-band som ble stiftet i 1982. Inspirert av band som Motörhead og Venom er Sodom et av de mest brutale suksessrike thrash metal-bandene i dag. De har selv inspirert mange heavy metal-band, bl.a. norske black metal-band som Dimmu Borgir og Enslaved. Sodom ble stiftet av Thomas Such bedre kjent som «Tom Angelripper» og Frank Testegen («Aggressor»). Den første trommeslageren i bandet var «Bloody Monster», som fort ble byttet ut med Christian Dudeck («Witchhunter»). Sammen ga de tre ut to demoer, Witching Metal (1982) og Victims of Death (1984). Etter disse demoene fikk de platekontrakt med SPV. Etter en konsert med Destruction og Tankard i Frankfurt am Main i 1984 kom forretningsføreren i SPV,  Manfred Schütz, opp til bandet og sa «Dere er så dårlige at dere kommer til å selge en mengde album!» I 1986 ga Sodom ut sitt første studioalbum, Obsessed By Cruelty og ble raskt et band heavy metal-tilhengere visste hvem var.
Sodom er et av de fire store thrash metal-bandene i den teutonske thrash metal-scenen, sammen med Tankard, Kreator og Destruction.
Mikhail Gromov
Mikhail Leonidovitsj Gromov (russisk: Михаил Леонидович Громов; født 23. desember 1943 i Boksitogorsk i Russland i Sovjetunionen), også kjent som Mikhael Gromov, Michael Gromov eller Misha Gromov) er en fransk-russisk matematiker kjent for viktige bidrag innen en rekke områder innen matematikken. Han er en geometer, det vil si at hans spesialitet ligger innen geometri.
I geometrisk gruppeteori har han undersøkt grupper av polynomial vekstordning og innførte begrepet hyperbolske grupper. I den symplektiske topologi innførte han de pseudoholomorfe kurver. Hans h-prinsipp (h for homotopi) for differensialrelasjonet er viktig i teori for partielle differensialligninger (og videreførte her eldre ansatser, blant andre utviklet av John Forbes Nash jr.).
Gromov studerte til doktorgraden (1973) i Leningrad under V. A. Rokhlin. Han er nå permanent medlem av IHÉS, og Jay Gould-professor i matematikk ved New York University.
Han har mottatt en lang rekke utmerkelser for sitt virke: 1971 Moskvas matematiske selskaps pris, 1981 Oswald-Veblen-prisen, 1984 Elie-Cartan-prisen, 1993 Wolfprisen, 1997 Leroy P. Steele-prisen, 1997 Lobatsjevski-medaljen, 1999 Balzanprisen, 2002 Kyotoprisen, 2004 Nemmersprisen, og 2005 Bolyaimedaljen. Den siste prisen han mottok, var Abelprisen (2009).
Theodor Westergaard
Theodor Fredrik Westergaard (født 6. desember 1874 i Danmark, død 9. februar 1941) var offiser i Frelsesarmeen, kjent som «Solskinnsgeneralen» etter å ha vært leder i Finland fra 1930 til 1935 og i deretter leder i Norge fra 1935 til hans død i 1941 da han ble etterfulgt av Joachim Myklebust (1874–1955) som kom fra stillingen som leder i Danmark.
Biografi
Westergaard hadde en streng oppvekst som adoptivbarn hos handelsmannen Peder Madsen Westergaard i Nyboder, en forstad til København. Etter en tid som kontorlærling knelte Theodor i 1892 ned ved Frelsesarmeens botsbenk til tross for morens og den avdøde farens motstand. Han ble en hyppig spaltist i Krigsropet  og fikk jobb i hovedkvarteret, før han i 1895 ble løytnant og startet på Frelsesarmeens Krigsskole. Sammen med andre offiserer lyktes Westergaard å under mye lokal motstand etablere kontor i Køge og Fredensborg, og ble forfremmet til kaptein og privatsekretær under oberst Johan Ögrim (1853–1938), såvel som korpsleder i Næstved og dernest Odense.
Han ble i 1898 gift med medstudent og offiser Mette Juliane Kathrine Larsen (1876–1946) fra Middelfart i Danmark, og dro til Norge som privatsekretær og tolk for kommandør William Ridstel, i 1900 forfremmet til ensein og i 1902 forflyttet til Trondheim og året etter tilbake til Oslo som leder av Frelsesarmeen Tempelet korps med fulle hus. I Bergener han blant annet tolk for predikanten Samuel Logan Brengle (1860–1936), og blir adjutant og i tre år reisende sekretær for det norske hovedkvarter med ansvar for samaritanarbeid.
Etter en lengre sykdomsperiode ble han aspirantsekretær i Danmark og tolk for ho Lucy Booth-Hellberg (1868–1953), leder for den danske Frelsesarmeen, og i 1911 tolk og ledsager for armeens stifter, han William Booth (1929–1912). I 1912 blir han major, sendt til Island og er æresvakt ved William Booths båre. Så ble han i 1914 nasjonal barne- og ungdomssekretær i Danmark. Fra 1919 var han brigader stasjonert i Oslo som krigsskolesjef, fra 1922 oberstløytnant og fra 1926 divisjonssjef for et trettitall korps i Nottingham og Derby i England. I 1929 får Westegaard ordre som sjefsekretær for Frelsesarmeen i Nederland og blir endog oberst og Nederlands representant i begravelsen til general Bramwell Booth (1856–1929).
Etter tre år i Nederland etterfulgte Westergaard kommandørløytnant R. Gundersen som leder i Finland. Her drev han nødhjelpsarbeid og startet fengselsarbeid. Den siste kongressen Westergaard hadde i Finland ble ledet av general Evangeline Booth (1865–1950). Hans siste oppdrag var å være leder for Frelsesarmeen i Norge fra 1935 til sin død i 1941. Han valgt til formann i Kristenfolkets edruskapsråd (stiftet 1925), døde på Bethanien sykehus og ble begravet fra Calmeyergatens Misjonshus med tusenvis i gatene.
Blant hans sju barn var Kaare Westergaard (1907–1976) norsk leder fra 1962 til 1966 og i Nederland fra 1966 til 1971. En annen sønn, Thorbjørn Westergaard var en tid landssekretær i Den norske sjømannsmisjon.
Arkeologiåret 1919
Arkeologiåret 1919 er en oversikt over blant annet utgravninger, fødte og avdøde personer med tilknytning til arkeologi i 1919.
145 Adeona
145 Adeona er en hovedbelteasteroide. Den er navneopphavet til asteroidefamilien Adeona. Den ble oppdaga den 3. juni 1875 av Christian Heinrich Friedrich Peters fra Litchfield Observatory i Clinton, New York. Den er oppkalt etter den romerske gudinnen Adeona.
Arkeologiåret 1919
Publikasjoner
Katherine Routledge – ''The Mystery of Easter Island. The story of an expedition'' (oversatt: Mysteriet med Påskeøya. Historien om en ekspedisjon)
Rødpanda
Rødpanda (Ailurus fulgens), også kalt kattebjørn og liten panda, er et delvis trelevende og terrestrisk mårlignende rovpattedyr (Musteloidea) som er endemisk for Himalaya-regionen i Asia, der den er nært knyttet til fuktskoger med eviggrønn og tett underskog med bambus og rododendron i fjellsidene, i høyder rundt 2 200–4 800 moh.
Arten, som ikke er større enn en litt stor huskatt, står oppført på IUCNs rødliste som sterkt truet. Rødpanda er dessuten både en såkalt EDGE-art, noe som betyr at Zoological Society of London (ZSL) regner den blant de 100 mest truede pattedyrene på kloden vår, og en EDGE fokal-art, noe som betyr at ZSL gir den spesiell fokus (bevaringsaksjoner) for å kunne overleve inn i framtiden. Arten er dessuten oppført på CITES Appendix I.
Normalt har man regnet med at arten består som to distinkte underarter, én vestlig og én østlig type, men nå viser en ny studie at det i virkeligheten er to genetisk distinkte arter; himalayarødpanda (A. fulgens) i vest og kinarødpanda (A. styani) i øst. Dette vil trolig føre til endringer i rødlistingen.
Klassifisering
Klassifiseringen av gyldenpandafamilien (Ailuridae) har vært både omdiskutert og vanskelig. Den har tidligere blitt regnet til ulike grupper blant rovpattedyrene (Carnivora). Nå klassifiseres familien som søster til Canidae (hundefamilien) og regnes til Caniformia (hundelignende rovpattedyr). Panda og rødpanda er ikke spesielt nære slektninger, men derimot et resultat av konvergent evolusjon. Begge har utviklet seg fra kjøttetende forfedre til høyt spesialiserte bambusetere og begge har en «falsk tommel».
Da den franske zoologen Frédéric Georges Cuvier opprinnelig beskrev rødpanda i 1825, trodde han at arten var en type vaskebjørn og plasserte den derfor i halvbjørnfamilien (Procyonidae). I en kort tid var rødpanda også plassert i Ailuropodidae, sammen med panda (Ailuropoda melanoleuca), men pandaen ble flyttet da det ble klart at den var en virkelig bjørn (Ursidae). Den britiske zoologen John Edward Gray skjønte imidlertid at plasseringen av rødpanda var feil og flyttet i 1843 arten til sin egen familie (Ailuridae), basert på forskjeller i fysiologi og atferd. Plasseringen i en egen familie har senere blitt bekreftet gjennom analyser med DNA.
En studie, publisert i det renommerte vitenskapelige tidsskriftet Molecular Phylogenetics and Evolution i mars 2010, tar for seg fylogenien i Carnivora (rovpattedyr) og konkluderer med, at den kladen (Arctoidea) som blant annet omhandler Ailuridae, faktisk er søstergruppen til Canidae (hundefamilien).
A. fulgens ble delt i to underarter av Groves (2011); A. f. fulgens (vestlig rødpanda) og A. f. styani (østlig rødpanda).
Nomen nudum
Betegnelsen A. f. refulgens blir noen ganger brukt som et synonym for A. f. styani, men det skyldes en feil av Henri Milne-Edwards i 1874. A. f. refulgens er derfor et såkalt nomen nudum, og det har blitt korrigert i senere publikasjoner.
To arter?
Splittelsen mellom den vestlige og østlige rødpandaen skjedde for omkring 220 000 år siden. Videre ser det ut til, at den østlige rødpandaen splittet seg på nytt for omkring 104 000 år siden, og igjen for cirka 26 000 år siden (trolig forårsaket av siste glasiale maksimum). De to tidligste splittelsene henger også sammen med ulike istider, som derfor må antas å utgjøre flaskehalshendelsene. Studien kunne også bekrefte, at rødpandaer i det sørøstre Tibet og nordlige Myanmar tilhører den østlige typen, mens rødpandaer som lever i det sørlige Tibet tilhører den vestlige typen, sammen med nepalske individer. Trolig er elven Yarlung Tsangpo den geografiske grensen mellom dem, men dette er ikke endelig avklart.
Etymologi
At arten er rød ser alle, men tilnavnet «panda» er trolig en anglifisering av den nepalesiske navnet på arten; nigalya ponya, som betyr den som spiser bambus. Dette ga den tilnavnet panda i vesten, men da kjempepandaen senere ble oppdaget, gled betydningen gradvis over til denne. Det var imidlertid rødpanda som først ble kalt panda.
Slektsnavnet Ailurus følger av det greske ordet αἴλουρος (ailouros), som betyr katt, og artsnavnet fulgens følger av det latinske ordet fulgeo, som betyr flammende eller rødflammende.
Beskrivelse
Rødpanda kan minne litt om en rød vaskebjørn, men den praktfulle og meget lange halen avslører at det er to vidt forskjellige arter. Rødpandaen er faktisk nærmere beslektet med stinkdyrene enn halvbjørnene, og den er kun på størrelse med en litt stor huskatt.
I det vestlige Himalaya veier den vestlige rødpandaen (A. f. fulgens) normalt 3,7–6,2 kg, mens den østlige rødpandaen (A. f. styani) gjerne veier omkring 5,4–9 kg. Kroppen er omkring 50–65 cm lang og har i tillegg en 30–50 cm lang og buskete hale med tolv røde og tolv bleke fargeringer. Haletippen er mørk rødbrun. Halen har ingen gripeevne. Hodet er ganske stort og rundt i formen, snuten er kort, og de stående ørene er forholdsvis store og runde.
Kroppen er dekket med lange rue dekkhår, mens underullen er tett, myk og ullen. Ansiktet er hovedsakelig hvitt med tåremønstrede markeringer i mørkere rødbrunt under øynene og nedover kinnene. På kroppen er pelsen gjerne mer rød enn rødbrun, mot noe mørkere (nærmest sort) på lår og nedover beina. Sålene på føttene er dekket av tette hvite hår.
Det er ingen forskjell på hunner og hanner, hverken i størrelse eller farge, men de to underartene har distinkte visuelle forskjeller i utfargingen. Den østlige rødpandaen (A. f. styani) har et fjes med mer markant rødfarge og mindre innslag av hvitt enn den vestlige rødpandaen (A. f. fulgens). Den østlige rødpandaen har dessuten et mye tydeligere ringmønster på halen, i det de røde ringene er mer markante og de bleke ringene mye lysere enn hos den vestlige rødpandaen.
Rødpanda har i likhet med kjempepanda en høyst uvanlig framlabb. Labben har en tommelfingerlignende utvekst og fem tær. Den «ekstra» tommelfingeren er fleksibel og i virkeligheten en modifisert håndleddsknokkel (sesamiodbeinet). Tommelen gjør rødpandaen i stand til å håndtere bambusskudd og løv med stor fleksibilitet. Også anklene har adapsjoner for et liv i trærne. De er svært fleksible, og fibula og tibia sitter sånn at fibula kan rotere rundt sin egen akse. Dette gjør det mulig for rødpandaer å klatre ned en trestamme med hodet først.
Atferd
Rødpandaer er både både trelevende og terrestrisk anlagt, og normalt dag- og demringsaktive. Arten er sky og lever solitært, og ulike kjønn kommer kun sammen i paringstiden. Hannens territorium overlapper imidlertid gjerne flere enn én hunn, så i ytterkantene av reviret kan dyrene til en viss utstrekning akseptere det motsatte kjønn. Arten markerer territoriet med analkjertlene og urin, samt spesielle duftkjertler (med et sekret som er luktløst for mennesker) som sitter mellom potene på undersiden av labbene. Rødpandaene tester selv dufter i naturen med undersiden av tungen, som har en konisk struktur som lar dyra hente flytende væske til kjertlene i munnen. Aktivitetsnivået varierer også med årstidene.
Rødpandaer tilbringer det mest av tiden i trærne og er ypperlige klatrere. De bygger rede i trærne til å sove og hvile i, og de solbader i toppen av trekronene når det er kaldt. Om det blir skikkelig kaldt kan rødpandaer også innta delvis vintersøvn og senke stoffskifteraten, for så å heve den i noen få timer når de våkner for å lete etter mat. Denne tilpasningen lar rødpandaer bruke nesten like lite energi som dovendyr, noe som er veldig gunstig med tanke på det lave næringsinnholdet i kostholdet. Halen brukes som balanseror under klatring i greinverket, men den står rett til værs når dyret beveger seg på bakkenivå. På bakken beveger rødpandaen seg i sakte, travende eller sprettende gange.
Når pandaen har sovet eller spist, er det vanlig at den steller seg grundig gjennom å slikke seg ren over hele kroppen. Den bruker potene på labbene til denne jobben, men ryggen må den stelle mot en trestamme eller lignende. Den er svært nøye med renholdet.
Reproduksjon
Paringstiden begynner tidlig på vinteren, som regel sent i januar til tidlig i mars. Hunnen er som regel kun mottagelig i en svært kort periode, vanligvis kun i 18–24 timer. Selve paringsakten finner sted på bakken. Drektighetstiden varer i cirka 114–145 dager (93–156 dager er ytterpunkter ), noe som indikerer embryonisk diapause (utsatt graviditet).
Når fødselen nærmer seg, bygger hunnen et rede av kvist, gress og løv i en hul trestamme eller en kløft i et berg. Valpene fødes som regel mellom midten av juni og sent i juli, men dette kan variere noe. Alle fødsler skjer om morgenen, mellom fire og ni. Som regel føder hun én til fem valper, vanligvis én eller to. Nyfødte rødpandaunger er blinde og døve, og veier typisk cirka 110–130 g.
Mora vil være sammen med valpene 60–90 % av tiden de første dagene. Først etter en uke begynner hun å gå vekk fra redet. Valpene er stedbundet av redet i omkring 90 dager. De første gangene valpene forlater redet, skjer det om natten. Ungene er utvokste og avvennes før de er tolv måneder gamle, men blir først kjønnsmodne når de er omkring 18–20 måneder. Hunnen vil jage dem før hun kommer i ny brunst, noe hun som regel gjør årlig.
Rødpanda kan bli opp mot 17,5 år når den lever vilt i naturen, men den lever sjelden mer enn 8–10 år i fangenskap. Det er kjent at rødpanda av begge kjønn kan reprodusere til de blir opp mot tolv år gamle.
Matvaner
I forhold til andre rovpattedyr har rødpandaene svært robuste tenner. Opp mot 98 % av dietten kan bestå av vegetabilsk føde. Arten er imidlertid hovedsakelig herbivor, og flere studier hevder at arten foretrekker å leve nær vann. Viktigst er friskt bambusløv og friske skudd av bambus, men den spiser også rhododendron, bær, frukt, sopp, egg, fugl og små pattedyr. To tredjedeler av føden består av bambus, og da kun friskt løv. Den er mest aktiv med spisingen tidlig om morgenen og i skumringen.
Siden rødpanda er et rovdyr utnytter den dårlig den vegetabilske føden den spiser, noe som fører til at den må tilbringe mye av tiden med å spise for å få nok næring. Pralad Yonzon, som studerer rødpanda i Nepal, og Ken Johnson, George Schaller og Hu Jinchu, som studerer den i Kina, har funnet ut at rødpandaen bruker ca. 13 timer daglig til å spise. Den er også svært selektiv med hensyn til dietten, og den spiser kun friske blader og nye skudd fra bambusen, i motsetning til kjempepandaen som spiser nesten hele planten. Den trenger daglig å spise ca. 30 % av kroppsvekten sin for å vedlikeholde vekten.
Den høyt spesialiserte dietten har hatt dramatiske konsekvenser for rødpandaen, fordi den inneholder lite energi og kan dårlig utnyttes: Det er estimert at rødpandaen kun utnytter ca. 25 % av energien som finnes i den bambusen den spiser. For å bøte på dette har den utviklet et ekstraordinært lavt stoffskifte. De er også i stand til midlertidig å senke stoffskiftet ytterligere over en kort periode, slik at energibehovet kan minimeres.
Utbredelse
Rødpanda er utbredt i det multinasjonale området som kalles Hindu Kush-Himalaya, som blant annet inkluderer deler av det nordlige India og store deler av Nepal i vest, samt provinsene Sichuan og Yunnan i Kina og det nordlige Myanmar (tidligere Burma) og Bangladesh i øst og sør.
Hvor mange rødpandaer som finnes vilt i naturen er uklart, men i 1999 estimerte IUCN at det var færre enn 2,500 voksne individer igjen i verden. Choudhury (2001) hevdet imidlertid at den totale populasjonen var omkring 16 000–20 000 dyr. Kendal et al. (2015) estimerte, at det fantes cirka 17 400–22 400 individer i Nepal, cirka 3 200–5 700 i Vest-Bengal (India), cirka 900–600 i Bhutan, cirka 5 000–2 900 i Myanmar (Burma), og cirka 13 100–8 100 i Sichuan (Kina).
Aner
Fylogenien under viser gruppens nærmeste slektninger og er i hovedsak i henhold til Wesley-Hunt & Flynn (2005), men med justeringer av Law, Slater & Mehta (2018).
Prinsekanne
Prinsekanna er premien som tildeles nr. 2 i mesterskapet for seniorklassene 3-5 på Landsskytterstevnet. Premien er en sølv kaffekanne gitt av Norges Skytterstyre. Fra og med Landsskytterstevet 2008 ble denne omdøpt til «Kjell Kristian Rikes Minnepremie», som en hønnor til Rike for hans lange innsats med å skaffe skytingen høy popularitet og god mediedekning.
Saperda octopunctata
Saperda octopunctata er en bille som tilhører familien trebukker (Cerambycidae). Arten har en ganske begrenset utbredelse i Mellom-Europa, men det finnes noen gamle funn fra Sverige og Norge.
Utseende
En middelsstor (12–20 mm), slank, blågrønn trebukk, et par små svarte flekker på pronotum og tre par på dekkvingene. Arten er lett å kjenne igjen på fargen. Antennene er ganske mørke og omtrent så lange som kroppen. Ponotum er nesten kvadratisk sett ovenfra (en tanke bredere enn langt). Kroppen er sylindrisk som vanlig for slekten, dekkvingene parallellsidige med tre par små, gjerne mer eller mindre kommaformede, svarte flekker. Beina er samme farge som kroppen.
Levevis
I motsetning til de fleste andre artene i slekten Saperda utvikler denne artens larver seg i døde trær. Den foretrekker nylig døde lindetrær, men kan trolig også finnes i osp og alm. Hunnen legger egg på stammer eller grove greiner, og larveutviklingen tar 2-3 år. De voksne billene er aktive, mest om natten, i mai-august.
Rødpanda
Etterkommertre
Fylogeni etter Nowak 1991, McKenna & Bell 1997, Wang (1997) og Wallace & Wang (2004), med rettelser etter Agnarsson et al. (2010) og (korrigering av utbredelse) Law, Slater & Mehta (2018).
McConnell Air Force Base
McConnell Air Force Base er en av det amerikanske flyvåpens flystasjoner, og ligger ved Wichita i Kansas i USA. Den er base for 22d Air Refueling Wing, 931st Air Refueling Wing og Kansas Air National Guards 184th Refueling Wing.
Rødpanda
Trusler
Avskoging og fragmentering som følge av økt menneskelig aktivitet i leveområdet utgjør den største trusselen for artens eksistensgrunnlag. Væpnede konflikter, ulovlig jakt og forurensning fører også til økt press på bestandene. Et stort antall storfe, gjetere og deres vokterhunder har også vært ansvarlige for forstyrrelser av rødpandaer og deres leveområder. Det viser seg også at storfe konkurrerer om rødpandaens føde, siden de konsumerer betydelige mengder bambus. Likeledes er den økende befolkningstettheten i området en betydelig faktor for økt press på rødpandaens leveområder.
McConnell Air Force Base
Flystasjonen er oppkalt etter brødrene Thomas, Fred og Edwin McConnell.
Rødpanda
Trusler
Før 1994 visste man ikke nok om artens trusselbilde, så den ble oppført som sårbar på IUCNs rødliste. Dette ble oppskalert til sterkt truet i 1996. I 2008 ble den imidlertid nedskalert til sårbar igjen, for så å bli oppskalert igjen til sterkt truet i 2015. Rødpanda står også oppført på CITES Appendix I, som omhandler verdens mest truede arter. Zoological Society of London har også ført opp rødpandaen som både en EDGE-art og en EDGE fokus-art, noe som sterkt understreker at denne arten tilhører ei unik linje som er alvorlig truet av utryddelse.
Triviata
I Norge kan man oppleve rødpanda av Himalaya-typen (vestlig rødpanda) i Kristiansand Dyrepark. Det er den mest sjeldne og utrydningstruede av de to typene. Dyreparken har derfor et betydelig ansvar med å ivareta disse dyrenes interesser, siden det genetiske mangfoldet er mye smalere enn for den østlige varianten. Dyreparken fungerer derfor i praksis som en meget viktig genbank, en slags garantist for fortsatt eksistens om den allikevel skulle dø ut i vill tilstand.
Nettleseren Mozilla Firefox er oppkalt etter rødpanda, siden firefox er ett av synonymene som brukes om rødpanda i det engelske språket.
Meet The Playmates
Meet The Playmates er et studioalbum utgitt av den norske jentegruppa The Playmates.
Albumet ble utgitt som LP i 1975 på Philips Records, med katalognummer 9114 004. Albumet er en samling av rockelåter. Fotograf var Arnes Foto, produsent var Arnt Pettersen. Albumet ble innspilt i Arctic Studios i Trondheim
Ricky Martin
Enrique Martín Morales (født 24. desember 1971 på Puerto Rico), bedre kjent under sitt artistnavn Ricky Martin, er en puertoricansk popmusiker og skuespiller som oppnådde stor internasjonal oppmerksomhet og popularitet, først som medlem av det latinske boybandet Menudo og deretter som soloartist etter 1991.
I løpet av sin musikalske karriere har han solgt over 60 millioner album over hele verden. Han er blant annet grunnleggeren av veldedighetsorganisasjonen Ricky Martin Foundation (Fundación Ricky Martin på spansk). Martin har flere ganger blitt nominert som en av de 50 vakreste personene i verden av magasinet People magazine og dets søstermagasin i Spania People en Español mellom 2000 og 2006.
I august 2008 ble Ricky Martin far til tvillinggutter som ble gitt navnene Matteo og Valentino. Babyene ble født av en surrogatmor. Han sto i 2010 frem som homofil via sin offentlige hjemmeside.
146 Lucina
146 Lucina er en hovedbelteasteroide. Den ble oppdaga den 8. juni 1875 av Alphonse Louis Nicolas Borrelly fra Observatoire de Marseille i Marseille. Den er oppkalt etter den romerske gudinnen Lucina.
Martinus J.G. Veltman
Martinus J.G. Veltman (født 27. juni 1931 i Waalwijk i Nederland, død 4. januar 2021 i Bilthoven) var en nederlandsk fysiker.
't Hooft og Veltman utviklet det matematiske grunnlaget for den såkalte standardmodellen for elementærpartikler som beskriver alle kjente grupper av slike partikler. Gjennom dette arbeidet kan egenskaper hos gamle og nye partikler beregnes og forutsies bedre.
19. serierunde i Premier League 2008/09
19. serierunde i Premier League 2008/09 ble spilt 26. desember. I England blir denne runden kalt Boxing Day. Runden begynte med Stoke – Manchester United 13:45. 14:00 ble det spilt tre kamper, mens det 16:00 ble spilt fem kamper. Runden ble avslutta senere på dagen med Aston Villa – Arsenal 18:15.
Schloss Hirschberg (Nordrhein-Westfalen)
Schloss Hirschberg var et jaktslott tilhørende Kurköln som stod på grunnmuren til en eldre borg. Slottet befant seg i Hirschberg, som idag er en bydel i byen Warstein. Ved siden av den tidligere hestestallen ligger hovedporten fra 1700-tallet, som er den eneste bevarte delen av bygningskomplekset. På 1800-tallet ble den under navnet Hirschberger Tor integrert i bygningskomplekset til det tidligere Stift Wedinghausen i Arnsberg.
BW Gas
BW Gas ble tatt av Oslo Børs i 2008 og senere delt i to: BW LPG (På Oslo børs fra 2013 ) og BW LNG
BW Gas hadde hovedkontor i Oslo, på Bergehus og hadde på det meste en flåte på rundt 100 skip.
Administrerende direktør var Jan Håkon Pettersen siden 2003.
Styreleder var Dr Helmut Sohmen siden 2003.
McChord Air Force Base
Flystasjonen er oppkalt etter oberst William C. McChord.
Live in America
Live in America er en konsert-DVD og dobbel-CD med bandet Jorn, med norske Jørn Lande som frontfigur og vokalist.
Musikkalbumet ble utgitt i 2007, og DVD-en ble utgitt i Europa 23. januar 2009. Den er en dokumentar om Jorns første konsert i USA, som var på ProgPower USA VII-festivalen i Atlanta, hvor han var headliner 16. september 2006.
Bandet spilte et bredt utvalg av spor fra Jørn Landes soloalbum, hans samarbeid med andre, samt en Whitesnake-medley.
Sporliste
Disk 1
Disk 2
Engelmannsgran
Engelmanngran (Picea engelmanni) er en art i slekten graner i furufamilien. Engelmanngrana vokser vilt i Rocky Mountains i Nord-Amerika. Den er en av de mørke granartene og kan se nesten blåsvart ut i dårlig lys.
Engelmanngran blir inntil 40 meter høy, i enkelte tilfelle opp til 65 meter. Trekronen er først smalt konisk, deretter nesten sylindrisk i eldre alder. Barken trevles av i flak som er 5-10 cm lange.
I Norge har treet vært plantet for skogsindustrielle formål, og er forvillet i Østfold og Telemark.
Natalie Dormer
Natalie Dormer (født 11. februar 1982 i Reading i Berkshire) er engelsk skuespiller.
Dormer, som snakker fransk flytende fikk sin utdannelse ved Webber Douglas Academy of Dramatic Art i London. Hun er en dyktig fekter og medlem av London Fencing Academy.
Hun hadde sin første filmrolle som Victoria i komedien Casanova, regissert av Lasse Hallström basert løslig på livet til Giacomo Casanova. På grunnlag av hennes innsats i denne filmen fikk en kontrakt på tre filmer med Disney Touchstone, foruten at hennes rolle i Casanova ble utvidet.
For sesongen 2007 portretterte Dormer dronning Anne Boleyn i Showtimes' TV-serie The Tudors som handler om den første tiden under kong Henrik VIII av Englands kongedømme. I henhold til april 2007 er det bestemt at serien vil bli utvidet med en sesong til.
Hun hadde en cameorolle i superheltfilmen Captain America: The First Avenger (2011), og var også med i Madonnas romantiske drama W.E. (2011). Hun hadde dessuten en gjesterolle i den populære TV-serien Game of Thrones. I 2013 er hun med i racerbilfilmen Rush, som har Chris Hemsworth, Daniel Brühl og Olivia Wilde i hovedrollene.
Sujata Massey
Sujata Massey (født 1964 i Sussex, England) er en amerikansk forfatter.